Námsmat grundvallast af lögum um grunnskóla nr. 91 / 2008 en þar má lesa í 27. grein : ,, Mat á árangri og framförum nemenda er reglubundinn þáttur í skólastarfi . Tilgangur þess er að fylgjast með því hvernig nemendum tekst að mæta markmiðum aðalnámskrár og ná námsmarkmiðum sínum , örva nemendur til framfara og meta hverjir þurfa á sérstakri aðstoð að halda . Nánari ákvæði um námsmat skulu sett í aðalnámskrá grunnskólans . “ Það eru ekki allir sem fá sambærilegt próf. Einstaklingsmiðað nám leggur áherslu á að hver nemandi fái námsmat út frá sínum þroska , getu og bakgrunni . Þegar um slíkt er að ræða er það merkt sérstaklega á námsmatsblöðum . Frávik annars konar við prófatöku geta verið ólík eins og t.d. próf lesin fyrir nemendur , nemendur fái lengri tíma við úrlausn prófsins , lituð prófablöð eða stækkuð allt eftir þörfum þeirra sem eru með frávik . Skólaárið í Grunnskóla Bolungarvíkur skiptist í tvær annir . Í lok hvorrar annar er nemendum gefinn vitnisburður , byggður á stöðumati ( símati ) og prófum . Ekki eru haldnir sérstakir prófdagar heldur fléttast þeir inn í skólastarfið fyrir annarlok . Annaskipti eru í desember ( sjá frekari upplýsingar á skóladagatali ) . Samræmd könnunarpróf í íslensku og stærðfræði eru haldin í september í 4. , 7. og 9. bekk og enska í 9. bekk . Nemendum er skylt að taka könnunarprófin í 4. – 7. bekk . Í samráði við umsjónarkennara og foreldra ákveða nemendur hvort þeir taki könnunarprófin í 9. bekk . Á skólaárinu er áætlað að endurskoða námsmatsstefnu skólans og viðmið um námsmat - og á sama tíma að endurskoða kennslufræðilega stefnu skólans . Áætlað er að fara ítarlega í gegnum gæðaviðmið um skólastarf og marka skýra stefnu og aðferðir innan skólans um gæði námsmats og kennslu . Skimana áætlanir endurskoðaðar út frá skema Háskólans á Akureyri um skimanir . Markmið Að námsmat sé vel útskýrt og viðmið eins skýr og mögulegt er . Að skimana áætlanir séu ítarlegar og skipulagðar . Markmið skólans er að samræmdar mælingar séu nýttar til þess að fylgja eftir eðlilegum framförum nemenda . Séu nemendur ekki að ná framförum á milli mælinga verði brugðist við og aðferðum breytt . Ásættanlegar framfarir eru metnar í hverju tilviki fyrir sig . Markmið skólans er að á heildina sé skólinn ávallt að bæta heildarárangur sinn á milli mælinga